Document ID: /roh_data/filtered/Billingualer_Corpus_interleaved-de-rm.jsonl.gz/1527

This is a text translated from German to Rumantsch Grischun.
Studie über Freiwilligenarbeit der Bündner Frauenorganisationen vorgestellt

Die Stabsstelle für Chancengleichheit von Frau und Mann des Kantons Graubünden hat an einer Informationsveranstaltung in Landquart eine Studie über Freiwilligenarbeit der Bündner Frauenorganisationen vorgestellt. Die Studie "Gratis, aber nicht umsonst" zeigt, dass ehrenamtliches Engagement in Graubünden weit verbreitet ist und eine grosse Bedeutung hat.

Erstmals wurden in einem Schweizer Kanton das Ausmass und der Wert der Freiwilligenarbeit von Frauen detailliert erhoben. Wie stark sich Bündnerinnen in den 23 wichtigsten Frauenorganisationen ehrenamtlich engagieren, zeigt die Studie der Stabsstelle für Chancengleichheit von Frau und Mann "Gratis, aber nicht umsonst". Diese ist am UNO-Tag der Freiwilligenarbeit, am 5. Dezember 2008, an einer Informationsveranstaltung im Forum im Ried in Landquart vorgestellt worden. Als Gastreferentinnen konnten Lotti Latrous, Schweizerin des Jahres 2004, die in den Slums von Abidjan arbeitet und Gabriella Baumann-von Arx, Verlegerin und Autorin von drei Büchern über Lotti Latrous gewonnen werden. Ebenfalls teilgenommen hat Regierungsrat Claudio Lardi, Vorsteher des Erziehungs-, Kultur- und Umweltschutzdepartements. Er wies in einem Grusswort auf die Bedeutung der Freiwilligenarbeit für die Gesellschaft hin. In Landquart ist zudem eine Resolution verabschiedet worden, die eine grössere Anerkennung und Wertschätzung der Freiwilligenarbeit fordert. Am Aktionstag beteiligte sich auch die Stiftung Benevol.

Studie zeigt Ausmass und Bedeutung der gemeinnützigen Tätigkeit

Über 16'000 Frauen sind Mitglied in einer Bündner Frauenorganisation oder in einem Frauenverein. Während eines Vereinsjahres protokollierten zehn Organisationen den zeitlichen Aufwand für ihre gemeinnützige Tätigkeit; sie und weitere 13 Organisationen beantworteten zudem einen Fragebogen zur Struktur der Organisationen, zur Mitgliederzahl, dem Sammeln von Spenden und ihren Aktivitäten. Die Daten wurden hochgerechnet und lassen sich so zusammenfassen:

- 16124 Frauen oder 29% der erwachsenen Frauen sind Mitglieder in einer der 23 Bündner Frauenorganisationen (ohne Sportvereine).

- 108'070 Stunden setzten die Frauen in 23 Frauenorganisationen während eines Jahres für ihre gemeinnützige Tätigkeit ein.

- 31 Stunden pro Jahr beträgt der durchschnittliche Zeitaufwand einer in einer Frauenorganisation aktiven Frau.

- Präsidentinnen von Frauenvereinen setzen durchschnittlich 127 Stunden pro Jahr für ihr Engagement ein. Vorstandsfrauen durchschnittlich 100 Stunden pro Jahr.

- 5,6 Mio Franken beträgt der monetäre Wert des ehrenamtlichen Engagements von Frauen während eines Jahres. Jede aktive Frau verzichtet mit ihrer Freiwilligenarbeit auf ein Einkommen von ca. 1500 Franken pro Jahr.

- 475'154 Franken sammeln die Frauen in den 23 Bündner Frauenorganisationen an Spenden für einen guten Zweck.

- 81% der Spendengelder gehen an Projekte und Organisationen in Graubünden, der grösste Teil davon an Frauen- und Familienprojekte. 18% der Spendengelder gehen in die Schweiz, 1% ins Ausland.

Ehrenamtliches Engagement ist in Graubünden weit verbreitet. Über ein Drittel der Bevölkerung arbeitet gemeinnützig in einer Organisation mit. Zusammen mit dem Kanton Luzern liegt Graubünden damit an der Spitze aller Schweizer Kantone. Frauen setzen sich sehr stark in der so genannten informellen Freiwilligenarbeit ein, das heisst in der Nachbarschaftshilfe oder beim Betreuen von Kindern, alten Menschen und Behinderten. Zusätzlich leisten Frauen immer noch 90 Prozent der (unbezahlten) Haus- und Familienarbeit. Die Studie "Gratis, aber nicht umsonst" befasst sich jedoch nicht mit diesen Engagements, sondern mit der Gemeinnützigkeit innerhalb von Organisationen, das heisst mit der institutionalisierten Freiwilligenarbeit.

Die Studie "Gratis, aber nicht umsonst" will nicht nur das Ausmass der oft im Verborgenen geleisteten Freiwilligenarbeit von Frauen sichtbar machen. Sie richtet das Augenmerk auch auf ihre gesellschaftliche Bedeutung. Das ehrenamtliche Engagement von Frauen verdient mehr Beachtung, Anerkennung und Wertschätzung. Frauenvereine tragen vor allem auch in den Dörfern viel zum sozialen Zusammenhalt bei und sind Teil des gemeinschaftlichen Netzwerks; sie ermöglichen durch ihre Spendentätigkeit viele, manchmal auch kleine Projekte und Aktivitäten zugunsten von anderen Frauen, Kindern und Familien. Viel zu wenig beachtet wird das grosse Potenzial an Innovation und Kreativität der Freiwilligenarbeit. Frauenorganisationen gehören in Graubünden in vielen Bereichen zu den Pionierinnen im Sozialwesen, der Bildung, im Gesundheitswesen und in der Kultur. Zahlreiche Institutionen in unserem Kanton gehen auf Initiativen von Frauen und Frauenorganisationen zurück. Ihre Einbindung in die politischen Entscheidungsprozesse erscheint allerdings mangelhaft. Auch ist in Graubünden die Bedeutung eines ehrenamtlichen Engagements von Mitarbeitenden für die Unternehmen noch zu wenig anerkannt. Kaum bekannt ist die Aneignung von Schlüsselqualifikationen für die berufliche Tätigkeit durch Freiwilligenarbeit und deren (lohnrelevante) Wertschätzung, wie sie etwa im Sozialzeitausweis zum Ausdruck kommt.

Die Studie "Gratis, aber nicht umsonst" kann bei der Stabsstelle für Chancengleichheit von Frau und Mann, Loestrasse 37, 7000 Chur bestellt werden: E-Mail: info@chancengleichheit.gr.ch oder Tel. 081 257 35 70

Gremium: Stabsstelle für Chancengleichheit

Quelle: dt Stabsstelle für Chancengleichheit

Data: 05.12.2008

Preschentà in studi davart la lavur voluntara da las organisaziuns da dunnas dal Grischun

A chaschun d'ina occurrenza d'infurmaziun a Landquart ha il post da stab per l'egualitad da las schanzas dal chantun Grischun preschentà in studi davart la lavur voluntara da las organisaziuns da dunnas dal Grischun. Il studi "Gratuit, ma betg per nagut" mussa che l'engaschament en uffizi d'onur è fitg derasà ed ha ina gronda impurtanza en il Grischun.

Per l'emprima giada è vegnida analisada detagliadamain la dimensiun e la valur da la lavur voluntara da las dunnas en in chantun da la Svizra. Quant fitg che las Grischunas èn engaschadas en uffizis d'onur en las 23 organisaziuns da dunnas las pli impurtantas, mussa il studi dal post da stab per l'egualitad da las schanzas "Gratuit, ma betg per nagut". Quest studi è vegnì preschentà il di da la lavur voluntara decretà da la ONU, ils 5 da december 2008, a chaschun d'ina occurrenza d'infurmaziun al Forum im Ried a Landquart. Sco referentas ospitantas han pudì vegnir envidadas Lotti Latrous, Svizra da l'onn 2004, che lavura en ils slums dad Abidjan, e Gabriella Baumann-von Arx, editura ed autura da trais cudeschs davart Lotti Latrous. Cusseglier guvernativ Claudio Lardi, schef dal departament d'educaziun, cultura e protecziun da l'ambient, ha medemamain prendì part a l'occurrenza. En ses pled da bainvegni ha el appellà a l'impurtanza da la lavur voluntara per la societad. A Landquart è plinavant vegnida deliberada ina resoluziun che pretenda dapli renconuschientscha e stima per la lavur voluntara. Er la fundaziun Benevol è sa participada al di d'acziun.

Il studi mussa la dimensiun e l'impurtanza da la lavur d'utilitad publica

Passa 16'000 dunnas èn commembras d'ina da las organisaziuns da dunnas dal Grischun u d'ina uniun da dunnas. Diesch organisaziuns han protocollà durant in onn da gestiun il temp ch'è vegnì impundì per prestar lavur d'utilitad publica; ellas ed ulteriuras 13 organisaziuns han respundì in questiunari davart la structura da las organisaziuns, davart il dumber da commembras, davart il rimnar donaziuns e davart las activitads. Las datas èn vegnidas arrundadas e pon vegnir resumadas sco suonda:

- 16'124 dunnas u 29% da las dunnas creschidas èn commembras d'ina da las 23 organisaziuns da dunnas (senza uniuns da sport).

- 108'070 uras han las dunnas impundì durant in onn per lur lavur d'utilitad publica en 23 organisaziuns da dunnas.

- 31 uras per onn investescha en media ina dunna ch'è activa en in'organisaziun da dunnas.

- 127 uras per onn dovran en media las presidentas da las uniuns da dunnas per lur engaschi. Las dunnas ch'èn en las suprastanzas en media 100 uras per onn.

- 5.6 milliuns francs importa la valur monetara da l'engaschament en uffizi d'onur che vegn prestà da las dunnas durant in onn. Mintga dunna activa desista - tras sia lavur voluntara - d'ina entrada da circa 1'500 francs per onn.

- 475'154 francs rimnan las dunnas en las 23 organisaziuns da dunnas dal Grischun sco donaziuns per ina buna chaussa.

- 81% dals daners da donaziun van a favur da projects e d'organisaziuns dal Grischun, la gronda part per projects da dunnas e da famiglias. 18% dals daners da donaziun èn destinads a la Svizra, 1% a l'exteriur.

L'engaschament en uffizi d'onur è fitg derasà en il Grischun. Bundant in terz da la populaziun collavura en uffizi d'onur en in'organisaziun. Ensemen cun il chantun Lucerna è il Grischun cun quai a la testa da tut ils chantuns svizzers. Las dunnas s'engaschan fitg ferm en l'uschenumnada lavur voluntara informala, q.v.d. en l'agid da buna vischinanza u en l'assistenza d'uffants, da persunas attempadas e da persunas impedidas. Ultra da quai surpiglian las dunnas anc adina 90 pertschient da la lavur da tegnairchasa e da famiglia (nunpajada). Il studi "Gratuit, ma betg per nagut" na s'occupa dentant betg da quests engaschaments, mabain da l'utilitad publica entaifer las organisaziuns, q.v.d. da la lavur voluntara instituziunalisada.

Il studi "Gratuit, ma betg per nagut" na vul betg mo render visibla la dimensiun da la lavur voluntara che vegn prestada da las dunnas savens mo en il zuppà. El drizza il focus er sin sia impurtanza per la societad. L'engaschament en uffizi d'onur da las dunnas merita dapli attenziun, renconuschientscha e stima. Uniuns da dunnas gidan a promover - cunzunt er en vitgs - la coesiun sociala ed èn ina part da la rait communabla; ellas permettan - grazia a lur activitad da rimnar donaziuns - numerus, mintgatant er pitschens projects e pitschnas activitads a favur d'autras dunnas, d'uffants e da famiglias. Il grond potenzial innovativ e creativ da la lavur voluntara vegn resguardà bler memia pauc. En il Grischun èn organisaziuns da dunnas stadas piunieras en blers secturs, sco en ils fatgs socials, en la furmaziun, en ils fatgs da sanadad ed en la cultura. Numerusas instituziuns da noss chantun ston vegnir attribuidas ad iniziativas da dunnas e d'organisaziuns da dunnas. Tuttina è lur integraziun en las proceduras politicas da decisiun manglusa. En il Grischun vegn er l'impurtanza d'in engaschament en uffizi d'onur da las collavuraturas e dals collavuraturs per lur interpresas renconuschida memia pauc. Quasi nunenconuschentas èn l'appropriaziun da qualificaziuns centralas per l'activitad professiunala tras lavur voluntara e sia stima (relevanta per il salari), sco per exempel en il "dossier voluntariat svizzer".

Il studi "Gratuit, ma betg per nagut" po vegnir empustà tar il post da stab per l'egualitad da las schanzas, Loestrasse 37, 7000 Cuira: e-mail: info@chancengleichheit.gr.ch u tel. 081 257 35 70

Gremi: post da stab per l'egualitad da las schanzas

Funtauna: rg post da stab per l'egualitad da las schanzas

Data: 05.12.2008